als_Latn dik_Latn sag_Latn
UEFA ka nisur procedimet disiplinore mbi Federatën Ruse të Futbollit për sjelljen e tifozëve të saj në ndeshjes e së premtes ndaj Republikës Çeke në kuadër të Euro 2012.
Pas analizimit të raportit mbi sigurinë dhe pamjeve filmike të ndeshjes, UEFA ka bërë të ditur se ka nisur procedimin displinor dhe hetime të mëtejshme ndaj Federatës Ruse, për sjellje të gabuar të tifozëve, si trazira, ndezja dhe hedhja në fushë e materialeve piroteknike (fishekzjarreve) dhe shfaqja e parullave fyese në ndeshjen e zhvilluar të premten në Vroclav. Organizmi Disiplinor i UEFA do të diskutojë çështjen në fjalë ditën e mërkurë, me datë 13 qershor.
Gjithashtu, UEFA ka nisur hetimet mbi fyerjet ndaj disa lojtarëve të Republikës Çeke nga ana e tifozëve rusë, dhe po bashkëpunon me organizatën FARE (“Futbolli kundër racizmit në Europë”) për të mbledhur më shumë prova për këtë çështje.
You must be logged in to post a comment Login
als_Latn als_Latn als_Latn eng_Latn